CELEX: 32017D2162
Language: hu
Date: 2017-11-20 00:00:00
Title: A Tanács (KKBP) 2017/2162 határozata (2017. november 20.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról

21.11.2017   
            
            
               HU
            
            
               Az Európai Unió Hivatalos Lapja
            
            
               L 304/50
            
         A TANÁCS (KKBP) 2017/2162 HATÁROZATA
   (2017. november 20.)
   az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2013. május 22-én elfogadta a 2013/233/KKBP határozatot (1), amellyel létrehozta az Európai Unió líbiai integrált határigazgatást segítő misszióját (EUBAM Líbia).
            
         
               (2)
            
            
               A Tanács 2017. július 17-én elfogadta a (KKBP) 2017/1342 határozatot (2), amelyben 2018. december 31-ig meghosszabbította az EUBAM Líbia megbízatását, és rendelkezett a 2017. november 30-ig terjedő időszakra vonatkozó pénzügyi referenciaösszegről.
            
         
               (3)
            
            
               A 2013/233/KKBP határozatot módosítani kell annak érdekében, hogy meghatározza a 2017. december 1-jétől2018. december 31-ig terjedő időszakra vonatkozó pénzügyi referenciaösszeget.
            
         
               (4)
            
            
               Az EUBAM Líbia végrehajtására olyan helyzetben kerül sor, amely rosszabbodhat és akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,
            
         ELFOGADTA EZT A HATÁROZATOT:
   1. cikk
   A 2013/233/KKBP határozat 13. cikkének (1) bekezdése a következő albekezdéssel egészül ki:
   
      „Az EUBAM Líbiával járó kiadások fedezésére szánt pénzügyi referenciaösszeg a 2017. december 1-től2018. december 31-ig terjedő időszakra 31 200 000,00 EUR.”
   
   2. cikk
   Ez a határozat az elfogadásának napján lép hatályba.
   Ezt a határozatot 2017. december 1-től kell alkalmazni.
   
      Kelt Brüsszelben, 2017. november 20-án.
      
         
            a Tanács részéről
         
         
            az elnök
         
         M. REPS
      
   
   
      (1)  A Tanács 2013/233/KKBP határozata (2013. május 22.) az Európai Unió líbiai integrált határigazgatást segítő missziójáról (EUBAM Libya) (HL L 138., 2013.5.24., 15. o.).
   
      (2)  A Tanács (KKBP) 2017/1342 határozata (2017. július 17.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP határozat módosításáról és meghosszabbításáról (HL L 185., 2017.7.18., 60. o.).